दक्षिण अफ्रीका ने श्रीलंका को पांच विकेट से हराया  
दक्षिण अफ्रीका ने जेपी डुमिनी और हाशिम अमला के अर्द्धशतकों से दूसरे एक दिवसीय मैच में श्रीलंका को आठ गेंद रहते पांच विकेट से शिकस्त देकर पांच मैचों की वनडे श्रृंखला में 2-0 की बढ़त बना ली।
दक्षिण अफ्रीका ने जेपी डुमिनी और हाशिम अमला के अर्द्धशतकों से दूसरे एक दिवसीय मैच में श्रीलंका को आठ गेंद रहते पांच विकेट से शिकस्त देकर पांच मैचों की वनडे श्रृंखला में 2-0 की बढ़त बना ली।
	दक्षिण अफ्रीका ने धीमी पिच पर टॉस जीतकर श्रीलंका को बल्लेबाजी का न्यौता दिया। श्रीलंका ने दिनेश चांदीमल की नाबाद 92 और उपुल थरंगा की 66 रन की अर्द्धशतकीय पारियों से छह विकेट पर 236 रन बनाए।
	इस लक्ष्य के जवाब में दक्षिण अफ्रीका ने 48.4 ओवर में पांच विकेट पर 237 रन बनाकर दूसरे वनडे में भी जीत दर्ज की। श्रीलंका के धम्मिका प्रसाद ने 46 रन देकर तीन विकेट हासिल किए।
	जेपी डुमिनी 87 गेंद का सामना करते हुए नाबाद 66 रन की पारी में एक छक्का जमाया जबकि हाशिम अमला ने शानदार बल्लेबाजी करते हुए 58 गेंद में पांच चौके और दो छक्के से 55 रन बनाए। जाक कैलिस ने 37 और ग्रीम स्मिथ ने 28 रन का योगदान दिया।
	पार्ल में श्रीलंका की टीम 43 रन के स्कोर पर सिमट गई थी और उसे रिकॉर्ड शिकस्त का सामना करना पड़ा था लेकिन शनिवार को थरंगा और चांदीमल के तीसरे विकेट की 84 रन की साझेदारी और अंतिम ओवर में बने 109 रन से टीम यह स्कोर बनाने में सफल रही।
	दक्षिण अफ्रीका की तरफ से लोनवाबो सोतसोबे और मोर्ने मोर्कल ने दो-दो विकेट चटकाए।